
HELYI VÁLASZTÁSI IRODA VEZETŐJE

Száma: E/1272/2026.
Tájékoztatás 
a 2026. április 12. napjára kitűzött országgyűlési képviselő-választással kapcsolatos határidőkről és eljárási kérdésekről 
1. A Nemzeti Választási Iroda azt a választópolgárt, aki legkésőbb 2026. február 4-én a szavazóköri névjegyzékben szerepel, értesítő megküldésével tájékoztatja 2026. február 20-ig a szavazóköri névjegyzékbe vételről. A Helyi Választási Iroda (a továbbiakban: HVI) értesítő átadásával tájékoztatja a szavazóköri névjegyzékbe felvételéről azt a választópolgárt, aki 2026. február 4-ét követően kerül a település szavazóköri névjegyzékébe.
2. A szavazóköri névjegyzékkel kapcsolatos kérelmeket 2026. február 5-től lehet benyújtani. A 2026. február 5. napja előtt benyújtott mozgóurna iránti kérelmeket 2026. február 5-én kell elbírálni.
3. A választási bizottság megbízott (delegált) tagjait legkésőbb 2026. április 2-án 16 óráig lehet bejelenteni.

4. A szavazatszámláló bizottság tagjait a települési önkormányzat képviselő-testülete – a HVI vezetőjének javaslata alapján – legkésőbb 2026. március 23-án 16 óráig választja meg. A szavazatszámláló bizottság tagja legkésőbb 2026. április 10-én tesz esküt, vagy fogadalmat.
5. Az a választópolgár, aki a szavazás napján lakcímétől eltérő magyarországi településen kíván szavazni, 2026. április 2-án 16 óráig nyújthatja be átjelentkezési kérelmét. Az átjelentkező állampolgár az átjelentkezésre vonatkozó kérelmét 2026. április 2-án 16 óráig módosíthatja, 2026. április 9-én 16 óráig visszavonhatja.
6. A mozgóurna iránti kérelmet a HVI-hez levélben 2026. április 9-én 16 óráig, személyesen vagy meghatalmazott útján 2026. április 10-én 16 óráig, elektronikus azonosítással elektronikus úton 2026. április 9-én 16 órát követően 2026. április 12-én 12 óráig lehet.  Az illetékes szavazatszámláló bizottsághoz pedig a szavazás napján 12 óráig lehet a mozgóurna iránti kérelmeket benyújtani. Mozgóurna iránti kérelmeket a Nemzeti Választási Irodához is be lehet nyújtani elektronikus azonosítással elektronikus úton 2026. április 9-én 16 óráig, elektronikus azonosítás nélkül elektronikus úton 2026. április 9-én 16 óráig.
7. A külképviseleti névjegyzékbe való felvételre irányuló kérelemnek legkésőbb 2026. április 2-án 16 óráig kell megérkeznie. A külképviseleti névjegyzékbe felvett választópolgár 2026. április 2-án 16 óráig módosíthatja kérelmét, 2026. április 8-án 16 óráig kérheti a törlését a külképviseleti névjegyzékből.
8. Valamennyi kérelemnek tartalmaznia kell a választópolgár nevét, születési nevét, anyja nevét, személyi azonosítóját. Az interneten, ügyfélkapus azonosítással beadott kérelem esetén elegendő, ha a kérelmező a nevét és a személyi azonosítóját megadja. 
9. Az NVI a szavazóköri névjegyzéket és a mozgóurnát igénylő választópolgárok jegyzékét 2026. április 9-én 19 óra után lezárja. 

10. A szavazás 2026. április 12-én 6-19 óra között zajlik. A magyar választópolgárok személyazonosságukat a magyar hatóság által kiállított, érvényes igazolványok bemutatásával igazolhatják. Sem lejárt személyi igazolvánnyal, sem lejárt útlevéllel, sem lejárt jogosítvánnyal nem lehet szavazni!
11. A választási kampány 2026. február 21-től 2026. április 12-én 19 óráig tart.
A választással kapcsolatos valamennyi kérelem benyújtható a   https://www.valasztas.hu/ugyintezes internetes aloldalon, illetve személyesen vagy kézbesítési meghatalmazott útján a helyi választási irodában.
A választással kapcsolatos információk, határidők megtalálhatóak a https://vtr.valasztas.hu/ogy2026 weboldalon.
Edelény, 2026. február 5.
P.H.
Dr. Vártás József
HVI vezető

